A BIZOTTSÁG HATÁROZATA
(2008. január 25.)
az Európai Közösség nevében a Francia Köztársaság kormánya és Ő Főméltósága a Monacói Herceg kormánya közötti monetáris megállapodás A. mellékletének naprakésszé tételéről
(2008/94/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Közösség nevében a Francia Köztársaság kormánya és Ő Főméltósága a Monacói Herceg kormánya közötti 2001. december 24-i monetáris megállapodásra (1) és különösen annak 11. cikke (3) bekezdésére,
mivel:
(1)
Az Európai Közösség nevében a Francia Köztársaság kormánya és Ő Főméltósága a Monacói Herceg kormánya közötti monetáris megállapodás (a továbbiakban: a monetáris megállapodás) 11. cikkének (2) bekezdése előírja a Monacói Hercegség számára a Franciaország által elfogadott, a hitelintézetek tevékenységére és prudenciális felügyeletére, valamint a fizetési és elszámolási rendszerrel kapcsolatos szisztematikus kockázatok megelőzésére vonatkozó egyes közösségi jogi aktusok végrehajtását előíró intézkedések alkalmazását. Ezeket a jogi aktusokat a megállapodás A. melléklete sorolja fel. Ezt a mellékletet legutóbb a 2006/558/EK bizottsági határozat (2) tette naprakésszé. Az A. mellékletben felsorolt számos jogi aktus módosításra került, és a módosító jogi aktusokat az említett mellékletben fel kell tüntetni. A monetáris megállapodás 11. cikke (2) bekezdésének hatálya alá tartozó számos új közösségi jogi aktus is elfogadásra került, és ezeket az A. mellékletben szintén fel kell tüntetni.
(2)
A meghatározott jogi formájú társaságok éves beszámolójáról szóló 78/660/EGK, az összevont (konszolidált) éves beszámolóról szóló 83/349/EGK, a bankok és más pénzügyi intézmények éves beszámolójáról és konszolidált éves beszámolójáról szóló 86/635/EGK, valamint a biztosítóintézetek éves és összevont (konszolidált) éves beszámolóiról szóló 91/674/EGK tanácsi irányelv módosításáról szóló, 2006. június 14-i 2006/46/EK európai parlamenti és tanácsi irányelv (3) a hitelintézetek tevékenységére és felügyeletére vonatkozik, valamint az A. mellékletben már szereplő 86/635/EGK tanácsi irányelvet (4) módosítja. Ezért a monetáris megállapodás 11. cikke (2) bekezdésének hatálya alá tartozik, és szintén fel kell tüntetni az A. mellékletben.
(3)
A befektetési vállalkozások és hitelintézetek tőkemegfeleléséről szóló, 2006. június 14-i 2006/49/EK európai parlamenti és tanácsi irányelv (átdolgozott szöveg) (5) a hitelintézetek tevékenységére és felügyeletére vonatkozik. Ezért a monetáris megállapodás 11. cikke (2) bekezdésének hatálya alá tartozik, és szintén fel kell tüntetni az A. mellékletben. A 2006/49/EK irányelv ezen túlmenően hatályon kívül helyezi a - többek között a 2002/87/EK irányelvvel (6) és a 2004/39/EK európai parlamenti és tanácsi irányelvvel (7) módosított - 93/6/EGK tanácsi irányelvet (8), amelyet ennélfogva törölni kell az A. mellékletből.
(4)
Az értékpapír-befektetési szolgáltatásokról szóló, 1993. május 10-i 93/22/EGK tanácsi irányelvet (9) hatályon kívül helyezte a 2006/31/EK európai parlamenti és tanácsi irányelvvel (10) módosított 2004/39/EK irányelv, és ezért azt törölni kell az A. mellékletből.
(5)
A 73/239/EGK, a 85/611/EGK, a 91/675/EGK, a 92/49/EGK és a 93/6/EGK tanácsi irányelvnek, valamint a 94/19/EK, a 98/78/EK, a 2000/12/EK, a 2001/34/EK, a 2002/83/EK és a 2002/87/EK európai parlamenti és tanácsi irányelvnek a pénzügyi szolgáltatásokkal foglalkozó bizottságok új szervezeti felépítésének létrehozása érdekében történő módosításáról szóló, 2005. március 9-i 2005/1/EK európai parlamenti és tanácsi irányelv (11) a hitelintézetek tevékenységére és felügyeletére vonatkozik, és módosítja az A. mellékletben már szereplő 94/19/EK irányelvet (12) és 2002/87/EK irányelvet (13). Ezért a monetáris megállapodás 11. cikke (2) bekezdésének hatálya alá tartozik, és szintén fel kell tüntetni az A. mellékletben.
(6)
A hitelintézetek tevékenységének megkezdéséről és folytatásáról szóló, 2006. június 14-i 2006/48/EK európai parlamenti és tanácsi irányelv (átdolgozott szöveg) (14) a hitelintézetek tevékenységére és felügyeletére vonatkozik. Az irányelv ezért a monetáris megállapodás 11. cikke (2) bekezdésének hatálya alá tartozik, és fel kell tüntetni az A. mellékletben, a III. és a IV. cím kivételével. A 2006/48/EK irányelv hatályon kívül helyezi a - többek között a 2000/28/EK (15), a 2002/87/EK és a 2004/39/EK irányelvvel módosított - 2000/12/EK irányelvet (16), amelyet ezért törölni kell az A. mellékletből. Ezen túlmenően - mivel a 2006/48/EK irányelv módosítja az A. mellékletben szereplő 2002/87/EK irányelvet - azt a mellékletbe fel kell venni az utóbbit módosító irányelvként.
(7)
A 2004/39/EK európai parlamenti és tanácsi rendeletnek a befektetési vállalkozások nyilvántartás-vezetési kötelezettségei, az ügyletek bejelentése, a piac átláthatósága, a pénzügyi eszközök piaci bevezetése, valamint az irányelv alkalmazásában meghatározott kifejezések tekintetében történő végrehajtásáról szóló, 2006. augusztus 10-i 1287/2006/EK bizottsági rendelet (17) és a 2004/39/EK európai parlamenti és tanácsi irányelvnek a befektetési vállalkozások szervezeti követelményei és működési feltételei, valamint az irányelv alkalmazásában meghatározott kifejezések tekintetében történő végrehajtásáról szóló, 2006. augusztus 10-i 2006/73/EK bizottsági irányelv (18) a hitelintézetek tevékenységére és felügyeletére vonatkozik, és kiegészíti a 2006/31/EK irányelvvel módosított 2004/39/EK irányelvet, amely már szerepel az A. mellékletben. Ezért ezek a monetáris megállapodás 11. cikke (2) bekezdésének hatálya alá tartoznak, és ezeket is fel kell venni az A. mellékletbe.
(8)
Az elektronikuspénz-kibocsátó intézmények tevékenységének megkezdéséről, folytatásáról és prudenciális felügyeletéről szóló, 2000. szeptember 18-i 2000/46/EK európai parlamenti és tanácsi irányelv (19) a hitelintézetek tevékenységére és felügyeletére vonatkozik. Ezért a monetáris megállapodás 11. cikke (2) bekezdésének hatálya alá tartozik, és szintén szerepeltetni kell az A. mellékletben.
(9)
Következésképpen a monetáris megállapodás A. mellékletét ennek megfelelően módosítani kell. Az egyértelműség érdekében az A. mellékletet teljes egészében fel kell váltani.
(10)
A 2007. szeptember 13-i ülésén a Bizottság tájékoztatta a vegyes bizottságot arról, hogy a monetáris megállapodás A. mellékletét naprakésszé kell tenni. A vegyes bizottság tudomásul vette a Bizottság álláspontját,
A KÖVETKEZŐKÉPPEN HATÁROZOTT:
Egyetlen cikk
Az Európai Közösség nevében a Francia Köztársaság kormánya és Ő Főméltósága a Monacói Herceg kormánya közötti monetáris megállapodás A. mellékletének helyébe az e határozat mellékletében szereplő szöveg lép.
Kelt Brüsszelben, 2008. január 25-én.